cyanic-selkie/wikianc huggingface dataset:
Супервелеслалом
Историја
Супервелеслаломот пробно се одржал на Светскиот куп во алпско скијање во 1982 година кога се одржале две трки во машка и една во женска конкуренција, но истите не се бодувале во натпреварувачката сезона. . Истото лето Меѓународната скијачка федерација (ФИС) ја одобрила, па првпат официјално се возела во декември 1983 во Вал д’Изер во Франција во рамките на Светскиот куп. Победник на оваа трка бил Петер Милер од Швајцарија. Првата официјална трка во женска конкуренција во супервелеслалом се одржала месец деца подоцна, во почетокот на јануари 1983 година во Вербје, Швајцарија. Прва победничка била Ирен Епле од Западна Германија, а наредниот ден на друга патека победила Синди Нелсон од Соединетите Американски Држави. Ова биле единствените две трки во велеслалом за жени во сезоната 1983, мажите имале три трки. Во почетокот оваа дисциплина била слабо прифатена,, меѓу другото во декември 1982 година ја бојкотирал Фил Мер, двојниот севкупен шампион.
Во Светското првенство во алпско скијање бил вклучен во сезоната 1987 на трката одржана во Кран Монтана, Швајцарија. Швајцарските скијачи Пирмин Цурбриген и Марија Вализер ги освоиле првите златни медали. Дебито на супервелеслаломот на олимписките игри било на Зимските олимписки игри во 1988 година во Калгари, а победници биле Франк Пикар од Франција и Зигрид Волф од Австрија.
Врвни скијачи
Норвежанецот Аксел Лунд Свиндал е втор на списокот со 15 победи во Светскиот куп во супервелеслалом, Пирмин Цурбригин е трет со 10 победи. Друг значаен специјалист за оваа дисциплина е Кјетил Андре Амот од Норвешка, троен освојувач на златното олимписко одличје и со 5 победи во Светскиот куп. Марк Џирардели, петкратен севкупен шампион, извојувал 9 победи во супервелеслалом во Светскиот куп.
Кај жените, Линдзи Вон од САД води со 27 победи во Светскиот куп во супервелеслалом и има пет сезонски титули. Кајта Зајцингер од Германија има пет сезонски титули и 16 победи во Светскиот куп. Ниедна од нив не освоила олимписко злато во супервелеслалом (двете имаат освоено бронзено одличје).
Рудна Вас
Рудна Вас (словенечки: Rudna vas) — населба во Општина Радече во југоисточна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Србица (Косово)
Србица (албански: Skënderaj) — град и седиште на истоимената општина во Косово, кој се наоѓа во централниот дел на државата и припаѓа на округот Косовска Митровица. Атарот на населбата опфаќа 466 ха. Градот е основан во 1924 година со околу 30 куќи на Срби и Црногорци. Исто така, има и српски гробишта и споменик на паднатите војници и убиени против албанските фашисти во Втората светска војна. Србица се наоѓа јужно од Косовска Митровица, на главниот магистрален пат кој ја поврзува со Пеќ, и градот е центар на областа Дреница. Недалеку од центарот на градот (5 км на југ) се наоѓа манастирот Девич на 13 век, посветен на Свети Јоаникиј Девички, кој во неколку наврати претрпе големи штети и моментално е под реновирање по пожарот во немирите март 2004 година.
Население
Населбата денес се состои од албанско мнозинство, а околу двесте Срби кои живееле тука до 1999 година, се отселиле по завршувањето на НАТО бомбардирањата и доаѓањето на КФОР и УНМИК.
Број на население според пописите:
Албанците сочинуваат мнозинство од населението и во целата општина во која живеат околу 72.600 жители по проценките на УНХЦР (во однос на 58.399 според проценките во 1991), но и 350 Срби (кои живеат во селата Бања (197) и Суво Грло (129), заедно со 9 калуѓерки во Девич), 50 Ашкалии и 15 Бошњаци.
NGC 3280
NGC 3280 — спирална галаксија во соѕвездието Пумпа, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3280 се споменува и како ESO 317-43, MCG -7-22-21, IRAS 10293-3941.
Откривање
Објектот е откриен на 2 март 1835 година од страна на Џон Хершел, со помош на рефлекторски телескоп, чијашто леќа имала пречник од 36 см.
Податоци од набљудување
Според морфолошката класификација на галаксиите, NGC 3280 е од видот Sc. Видливиот сјај со голо око изнесува 12,2 m, а оној во рамките на интервалот од минималната до максималната честота 12,9 m, додека површинскиот сјај изнесува 12,2 m/лм2. NGC 3280 има привидни димензии од 1,3' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 31 м 35,5 с, а неговата деклинација, односно висината на лакот на тој агол, - 39° 57' 21". Положбениот агол на објектот е во износ од 62°.
Други поделби
Проучување на NGC 3280 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 31068. Во рамките на атласот на длабокото небо, Уранометрија 2000.00, објектот припаѓа на групата означена со бројот 399; додека во Каталогот на основни ѕвезди (GSC) е групиран под бројот 5497. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1537.
Porcupine Tree
Purcupine Tree е британски прогресив метал бенд формиран од Стивен Вилсон во 1987 година. Нивната музика е комбинација од рок, психоделик и метал.
Трестиклан (национален парк)
Националниот парк Трестиклан (Tresticklan nationalpark) ― национален парк кој се наоѓа во општина Далс-Ед во северозападниот дел на Далсланд, Шведска, долж границата со Норвешка. „Трестикел“ значи „трозабец“, веројатно упатување на обликот на езерото Стора Трестиклан. Овој национален парк содржи една од ретките преостанати области на стари шуми во јужна Скандинавија. Паркот е основан во 1996 година и има површина од 28,97 км2. Највисоката точка на паркот е Орсхејден (276 м надморска височина).
Здодевност
Здодевноста (или досада) е умствена состојба каде човек ја толкува неговата средина како здодевна, монотона и без стимули. Чувството на безнадежност е нераздвоен дел од досадата; луѓето многу се трудат да ја спречат или излечат досадата, иако во многу прилики таа е прифатлива како нешто неизбежно кое мора да се истрае. Чест начин на избегнување на досада е преку креативно мислење или мечтаење.
При досада, времето се чини дека тече побавно; ова доаѓа од начинот на кој човечкиот ум го мери минувањето на времето, заедно со честотата на настани кои се сметаат за интересни.
Сеиго Наразаки
(роден ) — јапонски фудбалер.
Репрезентативна кариера
бил член на јапонската репрезентација на Светското првенство 1998, 2002, 2006 и 2010.
Приклучување на Украина кон ЕУ
На 17 јуни 2022 година, Европската комисија препорача Европскиот совет да и додели на Украина кандидатски статус за пристапување во Европската унија.
На 23 јуни 2022 година, Европскиот парламент усвои резолуција со која се повикува на итно доделување кандидатски статус за членство во Европската унија на Украина. На 23 јуни 2022 година, Европскиот совет ѝ додели на Украина статус на кандидат за пристапување во Европската унија.
Хронологија на односите со ЕУ
Договорот за асоцијација меѓу Европската унија и Украина беше потпишан во 2014 година по низа настани што ја закочија неговата ратификација, кулминираа со револуција во Украина и соборување на тогашниот актуелен претседател на Украина, Виктор Јанукович. Длабоката и сеопфатна зона на слободна трговија со Украина стапи на сила на 1 септември 2017 година, откако беше привремено примена од 1 јануари 2016 година, и Спогодбата за асоцијација целосно стапи на сила на 1 септември 2017 година. На 24 февруари 2022 година, Русија ја нападна Украина, што доведе до барање за членство.
2002–2005 година
Добивањето статус на полноправна членка на ЕУ како стратешка цел на Украина за првпат беше прогласено од претседателот на Украина Виктор Јушченко веднаш по неговиот избор на почетокот на 2005 година. На 13 јануари 2005 година, Европскиот парламент речиси едногласно (467 за, 19 против) усвои резолуција за намерите на Европскиот парламент да се приближи со Украина за членство. Европската комисија забележува дека, иако допрва треба да помине одреден подготвителен период, не е исклучен приемот на нови членки. На што претседателот Јушченко одговори со намера да поднесе барање за членство „во блиска иднина“.
Во октомври 2005 година, претседателот на Европската комисија Жозе Мануел Баросо рече дека „иднината на Украина е во ЕУ“. Меѓутоа, на 9 октомври 2005 година, Европската комисија, во новата верзија на Стратешкиот документ за развој, изјави дека спроведувањето на плановите за проширување (Хрватска и поранешните југословенски републики) може да го блокира пристапувањето на Украина, Белорусија и Молдавија. Комесарот за проширување Оли Рен рече дека ЕУ треба да избегне „премногу проширување“, нагласувајќи дека сегашниот план за проширување изгледа завршен.
Иако украинските официјални лица и политиколози споменаа неколку конкретни датуми за можно членство, само Европската политика за соседство на Украина и беше официјално предложена на Украина од ЕУ досега. Претседателската администрација го критикуваше предложениот статус на соседските односи.
2007–2014 година
Во март 2007 година, на Украина и беше понуден договор за слободна трговија со ЕУ. Иако овој предлог предизвика многу пожестока реакција на украинската држава, тој не содржеше конкретни планови за пристапување на Украина во ЕУ во блиска иднина. Некои западноевропски политичари зборуваа за привремен „замор од проширувањето“ на европските институции. Украинските набљудувачи ја идентификуваат таканаречената „група на отпорот“ на пристапот на Украина во ЕУ. Особено, при склучувањето на текстот на Засилениот договор меѓу Украина и ЕУ во март 2007 година, упатувањата на изгледите за членство беа исклучени од него. „Секое спомнување на изгледите за пристапување на Украина во Европската унија е исклучено од нацрт-засилениот договор Украина-ЕУ поради позицијата на Франција“, пишува влијателниот германски весник „Франкфуртер алгемајне цајтунг“. Ставот на Италија зависи од внатрешнополитичката ситуација на оваа земја. Така, за време на предизборната кампања во оваа земја, владата на Силвио Берлускони даде дипломатски сигнали дека тој е подготвен да ги поддржи евроинтеграциските аспирации на Украина. Неговиот политички противник Романо Проди, пак, изјави дека „перспективите на Украина за влез во ЕУ се исти како и во Нов Зеланд“.
Според политиката на Источното партнерство, Украина може да стане членка на Европската унија. На 27 февруари 2014 година, Европскиот парламент усвои резолуција со која го признава правото на Украина да „аплицира за да стане членка на Унијата, под услов да се придржува до принципите на демократијата, да ги почитува основните слободи и човековите и малцинските права и да гарантира владеење на правото“. Европскиот парламент забележува дека во согласност со член 49 од Договорот со ЕУ, Грузија, Молдавија и Украина, како и секоја друга европска земја, имаат европска перспектива и можат да аплицираат за членство во ЕУ во согласност со принципите на демократијата, - се вели во резолуција на Европскиот парламент во Брисел, усвоена на последната седница пред изборите за Европскиот парламент, кои се одржаа на 23-25 мај 2014 година. 27 јуни 2014 година Претседателот на Европската комисија Жозе Мануел Баросо изјави дека Договорот за асоцијација е почеток на пристапувањето на Украина во ЕУ. Истиот ден, еврокомесарот за проширување Штефан Филе изјави дека верува во идното членство на Украина во ЕУ.
2014–2022 година
Во март 2016 година, претседателот на Европската комисија Жан-Клод Јункер изјави дека ќе бидат потребни најмалку 20-25 години за Украина да се приклучи на ЕУ и НАТО. Во јуни 2018 година, претседателот на Украина Петро Порошенко рече дека очекува Украина да се приклучи на Европската унија и на Северноатлантскиот договор до 2030 година.
На 21 февруари 2019 година, Уставот на Украина беше изменет за да се вклучат нормите за стратешкиот курс на Украина за членство во Европската унија и НАТО во преамбулата на Основниот закон, три члена и преодни одредби.
На X-сесијата на Меѓупарламентарното собрание Украина-Полска-Литванија, која заврши на 8 јуни 2019 година во Киев, страните потпишаа финален документ кој содржи договор за стратегијата од 2025 и 2027 година како период за можното пристапување на Украина во ЕУ. Во 2027 година, кога Литванија по вторпат ќе претседава со ЕУ, прашањето за Украина ќе биде главното прашање на агендата. Доколку оваа можност не се искористи, следниот „прозорец“ ќе се отвори во 2039 година, кога Полска ќе претседава со ЕУ, а Литванија ќе претседава дури во 2041 година.
На 23 јули 2020 година, Полска, Литванија и Украина создадоа трипартитна платформа за политичка, економска, културна и социјална соработка - Лублинскиот триаголник, чија цел е да ја поддржи интеграцијата на Украина во ЕУ и НАТО.
Доста експерти веруваат дека во време на влошување на односите меѓу Русија и ЕУ, Украина има прозорец на можности да се приклучи на Европската унија. Павло Климкин истакна дека Украина сè уште не исполнува никакви критериуми за влез во Европската унија, бидејќи нема воспоставена демократија, владеење на правото и полноправна пазарна економија. Според него, првата шанса била изгубена на почетокот на 2005 година, кога Јушченко бил убеден да не се пријави, а во 2014 година било многу потешко да се направи тоа.
На 11 февруари 2021 година, Европскиот парламент објави извештај за успехот на Украина во спроведувањето на Договорот за асоцијација со Европската унија. Документот ги истакнува и главните успеси на Украина на овој пат, како и неуспесите или моментите кои го попречуваат реформскиот процес во земјата. Генерално, Европската унија сè уште не е подготвена официјално да зборува за изгледите за пристапување на Украина во редовите на земјите-членки, но европската перспектива на Украина е препознаена. Во 2021 година, Украина се подготвуваше официјално да аплицира за членство во ЕУ во 2024 година, со цел да се приклучи на Европската унија во 2030-тите.
Апликација
На 26 февруари 2022 година, полскиот претседател Анджеј Дуда повика на забрзан пристап на Украина во ЕУ. На 27 февруари, словенечкиот премиер Јанез Јанша, заедно со полскиот премиер Матеуш Моравјецки, предложија план за брза интеграција на Украина во ЕУ до 2030 година во писмо до претседателот на Европскиот совет, Шарл Мишел. Словачкиот премиер Едуард Хегер, исто така, и предложи на ЕУ да создаде нова специјална процедура за пристапување на Украина, со цел да и помогне на Украина да застане на нозе и да се опорави од војната во иднина.
На 28 февруари, Украина официјално поднесе писмо за апликација за членство. Поради тековната криза, претседателот Зеленски побара итен прием во Европската унија по посебна процедура. Истиот ден, осум држави на ЕУ потпишаа писмо со кое го поддржуваат забрзаниот процес на пристапување за Украина, а на 1 март, унгарскиот министер за надворешни работи Петер Сијарто изјави дека неговата земја исто така ќе поддржи забрзан процес. На 1 март, Европскиот парламент, по дебата во која се обрати претседателот на Украина и доби аплауз, препорача Украина да биде официјален кандидат за членство во ЕУ. Европскиот парламент гласаше за унапредување на членството на Украина со 637 „за“, 13 „против“ и 26 воздржани.
На 1 март 2022 година, претседателите на осум земји-членки на ЕУ (Бугарија, Чешка, Естонија, Република Латвија, Република Литванија, Република Полска, Република Словачка и Република Словенија) потпишаа отворено писмо повикувајќи на Украина да и се даде перспектива за членство во ЕУ и веднаш да започне процесот на преговори. Истиот ден, унгарскиот министер за надворешни работи Петер Сијарто повика на забрзан пристап на Украина во Европската унија.
Меѓутоа, на 2 март, шпанскиот министер за надворешни работи Хозе Мануел Албарес изјави дека „припадноста кон ЕУ не е каприциозен процес или процес што може да се направи само со политичка одлука“, потсетувајќи дека земјата кандидат „мора да исполни одредени општествени, политички и економски стандарди“.
На 7 март, ЕУ соопшти дека формално ќе ја процени апликацијата на Украина и на 10 март 2022 година, Советот на Европската унија побара од Комисијата мислење за апликацијата.European Council (11 March 2022). "Statement of the heads of state or government, meeting in Versailles, on the Russian military aggression against Ukraine, 10 March 2022". Consilium (in Bulgarian, Spanish, Czech, Danish, German, Estonian, Greek, English, French, Irish, Croatian, Italian, Latvian, Lithuanian, Hungarian, Maltese, Dutch, Polish, Portuguese, Romanian, Slovak, Slovenian, Finnish, Swedish, and Russian). Archived from the original on 20 April 2022. Retrieved 28 March 2022.
На 9 март 2022 година, полскиот Сенат усвои резолуција со која ги повикува земјите од Европската унија да го поддржат забрзаниот процес за пристапување на Украина во ЕУ со 93 гласа „за“. „Украинското општество несомнено докажа дека е подготвено да биде дел од обединета Европа и подготвено да плати со крв за посветеноста на европските вредности. Украинските војници, бранејќи ги границите на својата земја, ја штитат цела Европа“, се вели во документот. На 8 април 2022 година, претседателот на Комисијата фон дер Лајен, по посетата на Буча по масакрот, го посети Киев и се сретна со претседателот Зеленски. Фон дер Лејен му го претстави на Зеленски законодавниот прашалник за да започне апликацијата на Украина и му понуди да го забрза процесот. Борел најави дека делегацијата на ЕУ во Украина, предводена од Мати Маасикас, ќе се врати во Киев откако беше евакуиран по избувнувањето на војната. На 17 април 2022 година, Украина одговори на првиот дел од законодавниот прашалник, додека на вториот и последен дел одговори на 9 мај 2022 година. На 23 јуни 2022 година, Европскиот парламент усвои резолуција со која се повикува на итно доделување кандидатски статус за членство во Европската унија на Украина. На 23 јуни 2022 година, Европскиот совет ѝ додели на Украина статус на кандидат за пристапување во Европската унија.
Напредок на преговорите
Преговарачките разговори сè уште не беа започнати до април 2022 година. Украина се надеваше дека ќе ги започне преговорите подоцна во 2022 година преку забрзана процедура за пристапување.
Во Украина
91% од Украинците го поддржуваат приклучувањето кон Европската унија за време на руската инвазија на Украина во 2022 година, според анкетата спроведена од социолошката група Rating на 30-31 март 2022 година, од 66,4% во февруари 2015.
Во ЕУ
Според истражувањето спроведено од Ifop нарачано од Европската стратегија на Јалта и Фондацијата Жан Жорес од 3 до 7 март 2022 година, 92% од поддржувачите на пристапот на Украина во ЕУ во Полска, 71% во Италија, 68% во Германија, и 62% во Франција.
Истражувањето на Флеш Евробарометар спроведено во април во сите земји на ЕУ покажува најголема поддршка за пристапот на Украина во ЕУ во Португалија, каде што 87% од испитаниците го поддржаа. Потоа следат Естонија (83%), Литванија (82%), Полска (81%) и Ирска (79%). Унгарците се најскептични за пристапот на Украина, со само 48% од испитаниците кои ја поддржуваат идејата (37% против). Во исто време, Унгарија има најголем дел од населението кое е неопределено по ова прашање - 16% (исто во Франција и Белгија).
Серо Ларго (департман)
Серо Ларго е департман во Уругвај. Главен град е Мело.
(Список на градови со повеќе од 1.000 жители - податоци од пописот во 2004)
Пула
Пула е најголем град во округот Истра, Хрватска. Се наоѓа во јужниот дел на полуостровот Истра, со население од 57.460 (2011). Како и остатокот од регионот, е познат по својата блага клима, мирно море и недопрена природа. Градот има долга традиција на производство на вино, риболов, бродоградба, и туризам. Пула, исто така, е административен центар на Истра уште од времето на Стар Рим.
Историја
Две години по 1945 година, Пула беше управувана од страна на Сојузната Воена Влада за Окупираните Територии. Пула формира енклава во рамките на повторно создадената Југославија, окупирана од страна на бригадите на САД и Велика Британија. Истра беше поделена на окупациони зони додека регионот официјално беше обединет во Социјалистичка Федеративна Република Југославија, на 15 септември 1947 година, со мировниот договор во Париз.
Градот стана дел од Социјалистичка Република Хрватска, со ратификација на договорот за мир во Париз на 15 септември 1947 - кој, исто така, создаде слободна територија Трст, која на крајот ѝ беше вратена на Италија. Првично, населението на Пула беше 45.000 кое во голема мера беше составено од Италијанци. Сепак, во периодот меѓу декември 1946 и септември 1947 година, поголемиот дел од италијанските жители избегаа во Италија за време на Истарскиот егзодус. Потоа, хрватското име на градот - Пула, стана официјално име (претходно беше Пола). По распадот на Југославија во 1991 година, Пула е дел од Република Хрватска.
Географија и клима
Градот лежи на под седум рида на внатрешната страна на широк залив и во природно заштитена порта (длабoкa до 38 метри) отворена на северозапад со два влеза: од морето и преку каналот Фажана.
Денес, географската област Пула изнесува 5.165 хектари, 4159 хектари на земјиште и 1.015 хектари на море, граничи на север со островите Св. Јеролим и Козада, населбите Штињан и Вели Брх и шумата Шијанич; од исток местата Монтесерпо, Валмаде, Бусолер и Велдебек; од југ со комерцијалното пристаниште Веруда и островот Веруда; и од запад Верудела, Лунгомаре и Музил.
Зачувано од север со планински синџир на Алпите, како и внатрешнaта висорамнина, климата е средоземна, многу пријатна, со највисока температура на воздухот во просек 24 °C во текот на август и најниска просек од 6 °C, во јануари. Летата се топли обично во текот на денот и ладни во вечерните часови, иако некои чудни модели на топлотен бран се, исто така, честа појава.
Нормално, има многу влага во воздухот. Температурата над 10 °C трае повеќе од 240 дена во годината. Постојат два различни вида на ветрови тука - Бура, носи студ и јасни временски услови од север во зимскиот период, а Југо носи дожд во текот на летото. Маестрал е летно ветре кое дува од внатрешноста кон морето.
Како и остатокот од регионот, Пула е познат по својата блага клима, мирното море и недопрената природата со просек од сончеви денови од 2316 часа годишно или 6,3 часа дневно, со просечна температура на воздухот од 13,7 °C, 6.1 °C во февруари и 26,4 °C во јули и август) и морска температура од 7 °C до 26 °C.
Население
Населението на пошироката област на Пула изнесува 90.000, а во градот 57.460 жители. Етничката структура ја сочинуваат:
Туризам
Природната убавина на Пула се околните села и тиркизната вода на Јадранот кој направи градот да биде меѓународно популарно одредиште за летен одмор. Бисерот во близина е Националниот парк Бриони посетен од голем број светски водачи, бидејќи тоа е летна резиденција на Јосип Броз Тито. Римски куќи и храмови уште лежат закопани кај земјоделските области и по должината на брегот на десетици околни рибарски и земјоделски села. Крајбрежните води нудат плажи, риболов, нуркање (потонатиот брод на античките римски галии и Првата светска војна), воени бродови, нуркање од карпа, едрење и недопрени мали заливи и острови.
Пула е крајната точка на EuroVelo 9 велосипедска патека која се протега од Гдањск на Балтичко Море преку Полска, Чешка, Австрија, Словенија и Хрватска.
Можно да се следат стапалки на диносаурус во близина на брегот на морето; некои поважни откритија се направени на непозната локација во близина на Бале.
Сообраќај
Аеродромот се наоѓа североисточно од Пула, и служи за домашни и меѓународни одредишта. Слично како и аеродромот во Риека, не е големо меѓународно одредиште. Сепак, ова е веројатно да се промени со нискобуџетната авиокомпанија Ryanair која почна со летови до Пула од ноември 2006 година и Jet2, кои нудат летови од Њукасл, Бирмингем, Глазгов, Лидс, Белфаст, Манчестер. Во близина се и меѓународните аеродроми во Трст, Загреб, Љубљана. Постојат директни летови во Пула од Лондон и Даблин во текот на целата година и неколку други големи аеродроми во Западна Европа во текот на летото.
Железничкиот сообраќај работи северно од Пула до Словенија, меѓутоа линија останува исклучена од остатокот на мрежата на Хрватски железници. Плановите за тунел на "алката што недостасува" меѓу оваа линија и од Риека постоеле многу години, и покрај започнувањето на работата на овој проект досега, никогаш не започнал проектот.
Автобусите ја служат Пула со широк спектар на локални, домашни и меѓународни локации и работат од големиот автобуски терминал на работ до центарот на градот. Автобуските се предводени од компанијата Pulapromet. Постои, исто така, една директна линија од Пула до Трст, особено во пролет / лето.
Гварани
Гвараните се јужноамерикански староседелски народ. Мајчин јазик на Гвараните е гваранскиот јазик, одлика која ги одвојува од сродните Тупијците. Традиционалната гваранска територија е денешен Парагвај, меѓу реките Уругвај и Парагвај, но и во делови во северна Аргентина, источна Боливија и јужен Бразил. Иако нивната демографска доминација во регионот била засенета од шпанските колонизатори и доселеници од Европа, денес сè уште има значајни гварански заедници. Така, гаваранскиот јазик на широко се зборува во гваранските територии, тој е еден од двата официјални јазика во Парагвај и скоро сите Парагвајци го разбираат овој староседелски јазик. Јазикот се изучува во образовниот систем.
Потекло на поимот
Историјата на поимот „Гварани“ е предмет на расправа. Пред доаѓањето на Европејците во Америка, Гвараните се нарекувале себеси како „Abá“, што значи „мажи“ или „луѓе“. Поимот „Гварани“ за првпат бил воведен од Језуитите за тие староседелци кои ја прифатиле христијанската вера. За тие што го одбиле покрстувањето се користеле поимите Cayua или Caingua (ka'aguygua). Cayua грубо преведено значи "тие од шумата". Така, и денес поимот „Cayua“ се користи за некои староседелски заедници кои не се вклопиле во современиот начин на живот. Но, поимот „Гварани“ се користи за сите, без разлика на нивниот општествен статус. Според Барбара Гансон, името „Гварани“ било дадено од Шпанците, било преземено од тупи-гваранскиот дијалект и значи „војник“.
Машка кошаркарска репрезентација на Словенија
Кошаркарската репрезентација на Словенија ја претставува Словенија на меѓународните кошаркарски натпреварувања. После завршувањето на Евробаскет 2007, Словенија била рангирана на 19-то место на ФИБА ранг списокот на кошаркарски репрезентации.
Состав
Европско првенство 2007.
Никола Ристановски
Никола Ристановски (роден на во, Чехословачка) — македонски театарски, филмски и телевизиски глумец.
Животопис
Ристановски е роден во чешкиот град Острава на 23 јануари 1969 година, а кога имал 7 години, со семејството се преселил во Тетово. Во средното училиште, членувал во драмската секција. Во тоа време, наговорен од професорката Нада Гешоска, тој учествувал на натпревар во Осиек, Хрватска на кој Ристановски и неговите колеги се претставиле со "Злосторство и казна" од Достоевски и ја освоиле првата награда на жири-комисијата, предводена од Фабијан Шоваговиќ. Воден од тој успех, Ристановски се определил да студира глума, но бил трипати одбиен на приемниот испит на Факултетот за драмски уметности во Скопје, каде што паднал уште во првата година на студиите. Сепак, подоцна, уште како студент бил повикан да игра во една театарска претстава, што било признание за неговиот талент. Дипломирал на Факултетот за драмски уметности во Скопје, на отсекот за глумечка игра во 1993 година.
NGC 5679A
NGC 5679A — спирална галаксија во соѕвездието Девица, заведена во Новиот општ каталог на длабоконебесни тела. Објектот не претставува Дрееров објект.
Откривање
Објектот е откриен на 12 мај 1793 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5679A е од видот Sc. Видливиот сјај со голо око изнесува 13,8 m, а оној во рамките на интервалот од минималната до максималната честота 14,5 m, додека површинскиот сјај изнесува 12,4 m/лм2. NGC 5679A има привидни димензии од 0,8' х 0,4'.
Други поделби
Проучување на NGC 5679A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 52130. Во рамките на атласот на длабокото небо, Уранометрија 2000.00, објектот припаѓа на групата означена со бројот 242; додека во Каталогот на основни ѕвезди (GSC) е групиран под бројот 331. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1418.
Диего Бетанкорт
Диего Фелипе Бетанкорт Кастиљо (роден на 19 мај 1991) — колумбиски фудбалер, напаѓач, кој во моментов е без клуб.
Фуенте ел Сауз
Фуенте ел Сауз — општина во покраината Авила на автономната заедница Кастиља и Леон во Шпанија.
СРЦ Билјанини Извори
СРЦ Билјанини Извори е стадион во Охрид. Стадионот има капацитет од 3.980 седишта и е домашен терен на ФК Охрид,ФК Воска Спорт и ЖФК Билјанини Извори. Исто така се користи за тренинзи на Македонската репрезентација во фудбал.
Лисесто циганче
Лисестото циганче, е мала врапчевидна птица од семејството на муварчињата (Muscicapidae), која порано била сместена во семејството на дроздовите (Turdidae).
Систематизација и распространетост
Прифатени се два подвида. Номинираниот, P. p. phoenicurus кој го има низ цела Европа и достига до Сибир. Другиот подвид е P. p. samamisicus кој е распрострастранет појугоисточно, од Крим преку Турција, Среден Исток до централна Азија. Малку е помала од P. p. phoenicurus и кај возрасните мажјаци има слична бела дамка на крилјата како кај циганчето. Белата дамка, но малку поневпечатлтива ја има и кај младенчињата и кај женките. Подвидот е широко раширен во Турција и во јужниот дел на Балканот, во Македонија.
Опис
Лисестото циганче во многу нешта е слично на црвеногушката. Таа ги има истите општи особини, разговорливото поведение, има иста должина 13-14,5 см, но е малку потенка и полесна, тежи 11-23 г. Портокаловоцрвената опашка често ја ниша. Кај европските птици, само циганчето ( Phoenicurus ochrurus) има слично обоена опашка.
Мажјакот летно време има бледо сиви глава и горни делови, освен задникот и опашката, кои, како и слабините, под крилјата и долниот дел од крилјата се портокаловокостенливи. Челото е бело, а страните на лицето и градите се црни. Крилјата и двата централни пердуви на опашката се кафеави. Портокаловото од слабините се прелева во речиси бело на стомакот. Клунот и нозете се црни. Наесен, боите на мажјакот обледуваат и му даваат исплакнат израз. Женките се покафеави, со посветли долни делови, немаат црно и сјајно перје, а грлото им е белкаво.
Живеалиште
Овие птици сакаат отворени, стари дабови или брезови шуми, со висока хоризонтална видливост, малку грмушки и дупки во старите дрвја каде ги сместуваат своите гнезда. Претпочитаат гнездото да им биде на работ од шумата, до чистините. Освен во шумите, птицата живее и во урбаните средини, во парковите и градините. Најчесто гнездото го прават во природните дупки на дрвјата, па во мртвите дрвја или дрвјата со мртви гранки, а користат и куќички за птици. Сакаат гнездото да им е покриено со многу мов и лишаи. Користат и стари иглолисни шуми, особено во северниот дел на опсегот.
Поведение
Преку лето, оваа птица живее речиси во цела Европа, западна Азија и северозападна Африка. Таа е птица преселница која зимува во централна Африка и Арабија.
Напролет, на почетокот до средината на април, први пристигнуваат мажјаците, често неколку дена пред женките. Во мај, несат 5-6 светлосини јајца, а имаат и второ легло во текот на летото. Заминува за Африка меѓу средината на август и на почетокот од октомври. Се храни како другите муварчиња, со инсекти кои ги лови откако ќе пројдат покрај нив, значи претежно со летачки инсекти. Огласувањето му е разговорливо, а алармниот повик му е една тажна нота уит. Песната на мажјакот е слична на црвеногушката, но само увертира, бидејќи има недовршен, изнемоштен крај.
Марќин Бјалоблоцки
Марќин Бјалоблоцки (Marcin Białobłocki; р. ) — полски аматерски друмски велосипедист, кој моментално вози за британската аматерска екипа Стил Дејвис Вија Рома РТ. Во периодот 2011-2017 настапувал професионално, главно за британски екипи.
Британски екипи
Се приклучил на екипата Велошур за сезоната 2014, откако неговата претходна екипа – – се распаднала на крајот на сезоната 2013. Во декември 2014 година бил најавен како дел од воведниот состав на екипата ОНЕ Про Сајклинг за сезоната 2015. Учествувал на Трката околу Полска како член на националната екипа на Полска, каде го освоил завршниот хронометар на трката.
Хронометри
Марќин станал познат на британските хронометарски настани, возејќи за ОНЕ Про Сајклинг, кога го срушил рекордот од 10 милји на Алекс Даусет, со време од 16:36.
Потоа го срушил рекордот на Даусет на 25 милји со време од 44:04. Ова време го подобрил во 2018 година кога Марќин извозел 42:58.
Во 2018 година, Марќин го презел рекордот на 50 милји со време од 1:30:31, три минути побрзо од претходниот рекорд поставен само неколку недели претходно.
ЦЦЦ-Спранди-Полковице (2017)
Се приклучил на полската екипа во 2017 година, откако претходно две сезони возел за британската екипа.
Бил именуван во почетниот состав за Џиро д’Италија 2017.
Нешто (филм од 2011)
Нешто (The Thing) — американски научнофантастичен хорор-филм со Мери Елизабет Уинстед во главната улога. Историја е на Нешто од 1982 година на Џон Карпентер.
Дејството се развива 3 дена пред настаните од филмот на Џон Карпентер. Палеонтологът Кејт Лојд (Мери Елизабет Уинстед) и нејзините двајца соработници Давида Морис (Давета Шерууд) и Адам Гудман (Ерик Кристијан Олсен) се приклучуваат кон норвешки научен тим, кој открива вонземски вселенски брод, урна и погребан во мразот на Антарктикот. Тие откриваат едно суштество кое се чини дека е загинало во несреќата пред векови.
Кога еден експеримент ослободува вонземјаните од мраз затвор, Кејт, Адам и Давида и се придружуваат на пилот на тимот, Картер (Џоел Едгъртън) за да се спасат од она што има способност да ги апсорбира и имитира совршено.
Хадемсторф
Хадемсторф (Hademstorf) — општина во округот Хајдекрајс, во сојузната покраина Долна Саксонија, Германија.
Местоположба
Североисточно од местото се наоѓа Природната област Банзе.
Исеин Исеиноски
Исеин Акиов Исеиноски (Исеин Акиоски) ( во —  во ) — македонски партизан од турска народност, борец за слобода на Македонија и учесник во НОВ.
Животопис
Роден е во многу сиромашно семејство. Поради голема сиромаштија во семејството, бил принуден да работи како куќен помошник кај доктор Кржиќ, а потоа работел во Поштата. Иако бил од турската народност, како напреден младинец во градот, имал чести контакти со партиските позадинци ѝ во пролетта 1942 година станал член на СКОЈ, а подоцна и член на КПМ во Кичево. Со капитулацијата на фашистичка Италија, Месниот комитет на КПМ за Кичево, му доделил доверлива задача испраќајки го со пошта до Главниот штаб на НОВ во Лопушник. Со повлекувањето на партизанските единици од слободно Кичево во октомври 1944 година, Исеин заминал во партизани ѝ станал курир на Главниот штаб и делегатот на ЦК КПЈ Светозар Вукмановик - Темпо. Бидејќи го познавал албанскиот јазик, служел како врска помеѓу Главниот штаб и Бригадата со која заминал за Егејска Македонија каде, исто така, продолжил со својата курирска задача патувајќи често и долго по беспаќа и низ опасности што се заканувале од сите страни. Во есента 1944 година, извршувајќи една таква задача, загинал кај месноста Ќафасан во близината на Струга.
Една улица во Кичево е именувана по него.
Ардабил (покраина)
Ардабил (, Ostān-e Ardabīl) е покраина во Иран. Се наоѓа во северозападниот дел на земјата и се граничи со Азербејџан и со покраините Источен Азербејџан, Занџан, и Гилан. Главен град е истоимениот Ардабил. Покраината е формирана 1993 со одделување од Источен Азербејџан (поголемиот дел) и северниот дел од Гилан.
Клима и географија
Во летните периоди температурите не поминуваат преку 35 °C, а во зимите е претежно студено и е до -25 °C.
Население
Покраината има 1.257.624 жители и мнозинството го сочинуваат Азербејџанци. Северноисточните предели се населени со Талиши.
Александар Хлопонин
Александар Хлопонин (руски: Александр Геннадьевич Хлопонин, роден на во Коломбо, Шри Ланка) е руски политичар. Тој е поранешен гувернер на Краснојарскиот крај во Сибир. Од 19 јануари 2010 година станал Прв претставник на премиерот на Русија за Севернокавкаскиот федерален округ.
Хлопонин има завршено на финансовата академија во Москва, и бил претседател на одборот на директори на никлената компанија Норилск. Во 2001 година станал гувернер на Тајмирскиот автонмен округ во северниот дел на Сибир, и на таа позиција се задржал до 2002 година. Тој победил на изборите за гувернер за Краснојарскиот крај, освојувајќи победа со само 48% од гласовите, дури во вториот круг.
Во 2002 година бил прогласен за личност на годината од страна на еден руски деловен неделник. Рускиот претседател Дмитриј Медведев на 19 јануари 2010 година одобрил отцепување на Севернокавкаски федерален округ од Јужнокавкаски федерален округ, по кое Александар Хлопонин бил поставен за полномошен претставник на претседателот на Русија.
Роберт Вукелиќ
Роберт Вукелиќ - македонски поп изведувач кој професионално започнува да се занимава со музика во 2007 година кога и го снимил неговиот прв сингл. Од тогаш па натаму тој има реализирано повеќе синглови во соработка со познати македонски композитори како Григор Копров, Ристо Апостолов од групата Водолија, Јован Јованов, Елвир Мекиќ, Хари Котлароски, Весна Малинова, Кристијан Габровски, Боби Серафимовски, Силви Бенд. Има земено учество на повеќе интернационали фестивали на кој повеќепати е наградуван.
Обербеза
Обербеза (Oberbösa) — општина во округот Кифхојзер, во сојузната покраина Тирингија, Германија.
Општински единици
Кон општината Обербеза припаѓа и манастирскиот дворец Бонроде.
Тефсингдален (национален парк)
Националниот парк Тефсингдален (шведски: Töfsingdalen, буквално Долина Тефлинг) ― национален парк во Општина Овдален, Округ Даларна, Шведска.
Прапретно (Радече)
Прапретно (словенечки: Prapretno) — населба во Општина Радече во југоисточна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Чад (појаснување)
Чад може да се однесува на:
Хемија
Второ послание до Коринтјаните
Второ послание до Коринтјаните (2 Коринтјаните) — послание (писмо) од Новиот завет припишано на Апостол Павле и соавторот Тимотеј, а упатено кон црквата во Коринт и христијаните во околната провинција Ахаја во денешна Грција.
Состав
Библиолозите не се сомневаат дека автор на посланието е самиот Павле, но спорат за тоа дали изворно претставувало едно писмо, или е состав од повеќе Павлови писма.
Иако Новиот завет содржи само две писма до коринтската црква, од нив се гледа дека Павле напишал барем четири, а дека црквата одговорила барем еднаш:
Во 1 Коринтјаните 7,1 се вели дека во тоа писмо Павле одговара на извесни прашања за кои му се обратила црквата.
Наглата промена на Павловиот тон од благ во жестоко прекорен во 2 Коринтјаните 10–13 дава повод за претпоставки дека поглавјата 10–13 сочинуваат дел од т.н. „плачно писмо“ кои подоцна некако се нашле во главното писмо на Павле. Оние кои не се согласуваат со ваквото наоѓање обично велат дека „плачното писмо“ едноставно е изгубено. Други пак, велат дека иако плачното писмо повеќе не постои, поглавјата 10–13 се преземени од подоцнежно писмо.
Некои ја толкуваат наглата промена на темата во поглавјата 8–9 како показател дека тие првобитно претставувале посебно писмо, а други дури ги сметаат за две одделни писма. Разни други библиолози кои го оспоруваат ваквото гледиште.
Извесни стручњаци гледаат делчиња од „предупредувачкото писмо“, или од други писма, во поглавијата 1–9, како на пр. дека еден дел од „предупредувачкото писмо“ е запазен во 2 Кор 6,14–7,1, но овие хипотези имаат помала поддршка.
Теми
Книгата може да се подели на следниве тематски целини:
Историја
Павловиот контакт со коринтската црква може да се претстави вака:
Содржина
Во второто писмо (послание) до Коринтјаните, Павле повторно се нарекува апостол на Исус Христос по Божја волја и ги уверува верниците во Коринт дека нема да добијат жалосна посета, и дека она што им го вели не е со намера да ги ожалости туку да им ја соопшти неговата љубов кон нив. Ова послание е пократко од првото и може да делува збунувачки ако читателот не е запознаен со општествените, верски и стопански прилики во таа заедница. Павле сметал дека тамошната состојба е усложнета и се почувствувал нападнат.
Некои во Коринт не го признавале за апостол, па затоа Павле ја зпоредува таа заедница како тежок случај во однос на другите места каде го прифатиле со отворени раце, како што биле Галатјаните. Добива критики за начинот на зборување и пишување, и смета дека е оправдано да се одбрани со најважните поуки од неговото учење. Вели дека е важно да им се простува на другите, дека новата господова спогодба е направена со Духот на живиот Бог (2 Кор 3,3), важноста да се биде Христов човек и да се дарува милосрдие за верниците во Ерусалим. На крајот завршува зборувајќи за сопственото искуство, како Бог му дал поинаков живот (Sandmel, 1979).
Надворешни врски
6:11–7:16, 8–9, 10–13
Нордиска митологија
Постарата еда е напишана 50 години по составувањето на Постарата еда и содржи 29 долги песни, од кои 11 посветени на список на германски божества|германските божества, а останатите на херои како Сигурд Зигфрид.
Нордиската митологија до денес е составен дел од Скандинавскиот фолклор. По нордиските божества, именувани се стотици и стотици места (топоними).
Постојат девет светови во нордиската митологија:
Секој свет, потоа, има свои посебни значајни места, како Валхала, каде престојува Один во Азгард. Валхала е и дом на душите на големите воини паднати во борба. Овие души, според митологијата, треба да помогнат во борбата на Рагнарек (Судниот ден), каде божествата ќе умрат, а Земјата ќе биде потопена од водата. Душите на големите воини, се одбрани од Валкириите (женски суштества кои одлучуваат кој ќе загине во борба).
Сите девет светови се поврзани преку Игдрасил, големото светско дрво, центарот на нордиската космологија, на чиј врв се наоѓа Азгард, до каде се стигнува преку мостот од виножито, Бифрост, чиј чувар е богот Хајмдал, оној кој гледа и слуша на илјадници километри.На коренот на дрвото, се наоѓа Нидхог, џиновската змија.
Поголемиот дел од преживеаната митологија се фокусира на болките на боговите и нивната интеракција со разни други суштества, како што се човештвото и Јотхар, суштества кои можат да бидат пријатели, љубовници, непријатели или членови на семејството на боговите. Единиците на времето и елементите на космологијата се персонифицирани како божества или суштества. Се раскажуваат различни форми на митови за создавање, каде што светот е создаден од телото на првобитното битие Емир, а првите двајца луѓе се Аск и Ембла. Овие светови се претскажани да се преродат по настаните на Рагнаркок кога се случува огромна битка меѓу боговите и нивните непријатели, а светот е обвиен во пламен, само за да се прероди одново. Таму преживеаните богови ќе се сретнат, а земјата ќе биде плодна и зелена, а двајца луѓе ќе го населат светот.
Нордиската митологија била предмет на научен дискурс од 17 век, кога клучните текстови биле доведени до внимание на интелектуалните кругови на Европа. Со помош на компаративна митологија и историска лингвистика, научниците ги идентификувале елементите на германската митологија што стигнале уште подалеку од праиндоевропската митологија. Во модерниот период, оживувањето на романтичарите на Викинзите повторно се разбудило од интерес за предметот, а референците за нордиската митологија сега можат да се најдат во модерната популарна култура. Митовите се обновени во религиозен контекст меѓу приврзаниците на германското неопаганство
Терминологија
Историската религија на нордискиот народ честопати се нарекува нордиска митологија. Во одредена литература се користат термините „скандинавска митологија“  или нордиска митологија може да се користи.
Aerosmith
Aerosmith (се чита: Аеросмит) е американска хард рок група формирана во 1970 година.
Алдархан, Завхан
Алдархан (Алдархаан) е област во Монголија во покраината Завхан.
Циклон Б
Zyklon B (Zyklon B) — комерцијално име за пестицид на основа на цијанид откриен во раните 1920-ти, и произведен од страна на германскиот хемиски конгломерат „IG Farben“ (ИГ Фарбен). Циклон Б содржи цијановодородна киселина (prussic acid), стабилизатор, предупредувачки мирис (етил бромоацетат), и еден од неколкуте адсорбенти. Циклон А бил претходно произведен течен пестицид, кој ослободувал цијановодородна киселина во хемиска реакција со вода. По откривањето на Циклон Б, производството на Циклон А запрело.
Овој производ е неславен поради употребата од страна на нацистичка Германија за убиство на 1,2 милиони луѓе од кои 960.000 евреи, во повеќе гасни комори за време на Холокаустот. Еден од ко-пронаоѓачите на Циклон Б, хемичар и стопанственик Бруно Теш, бил погубен од страна на британците во 1946 поради неговата улога во оваа операција.
Споменик на Гемиџиите (Скопје)
Споменикот на Гемиџиите претставува монументален споменик во Скопје. Споменикот бил најавен како дел од т.н. проект Скопје 2014 и бил поставен на 27 јули 2010 година. Фигурите се изработени од бронза и се излеани во Фиренца, а поставувањето го вршат стручни тимови од италијанскиот град. Автор на споменикот е уметникот Ангел Коруновски. Постаментот го изградил хрватски „Конструктор“, а надзорот бил на „Македонија проект“. Вкупната вредност на споменикот е 970.000 евра. Одлуката за поставување на овој споменик ја донел советот на општината Центар во јуни 2008 година.
Леона Луис
Леона Луис (Leona Louise Lewis) е британска поп/Р&Б пејачка. Луис и стана позната на публиката во 2006 како победник на реалното шоу The X Factor во Британија.
Луис за кратко време стана платински продаван музичар и беше трипати номинирана на наградите Греми. До сега има реализирано само еден албум наречен „Spirit“, во 2007. Албумот стана најбрзо продаван дебитантски албум и најпродаван албум во 2007 и во Велика Британија и Република Ирска, а со тоа Луис станува првиот Британски соло артист да се искачи на Billboard 200 со првиот албум. Нејзиниот втор албум „Echo“ е планирано да биде издаден во Ноември 2009.